
______________________________________________________________________________

Nr. 4457 din 10. 10. 2022
R  A  P  O  R  T

la proiectul de hotărâre privind actualizarea Regulamentului de organizare și funcționare al aparatului de specialitate al Primarului comunei Târgușor – județul Constanța

Analizând Referatul de aprobare și Proiectul de hotărâre privind actualizarea Regulamentului de organizare și funcționare al aparatului de specialitate al Primarului comunei Târgușor – județul Constanța,  iniţiat de doamna Mădălina NEGRU,  primarul comunei Târguşor, consider ca legală şi oportună adoptarea acestei hotărâri.

Consider ca legal acest proiect de hotărâre în conformitate cu prevederile Ordonanței de Urgență a Guvernului Nr. 57/ 2019 privind Codul administrativ, cu modificările și completările ulterioare, prevederile art. 40 alin. (1) lit. a) și alin. (2) lit. b) din Legea nr. 53/2003 - Codul muncii, republicată, cu modificările și completările ulterioare,  precum și ale art. 129 alin. (2) lit.a) coroborat cu alin.(3) lit.a),  art. 139  alin. (1), art.196 alin. (1)  lit. a) și art.197 alin. (1) - (4) din Ordonanța de Urgență a Guvernului Nr. 57/2019 privind Codul Administrativ, cu modificările și completările ulterioare ;
  
Consider ca oportună adoptarea  acestei hotărâri,  întrucât Consiliul local Târgușor are  în momentul de față Regulamentul de organizare și funcționare  al aparatului executiv din cadrul Primăriei comunei Târgușor , județul Constanța și Regulamentul intern al personalului de execuție, aprobate cu Hotărârea Nr. 46/2006, hotărâre ce își va înceta aplicabilitatea odată cu adoptarea noii hotărâri privind actualizarea Regulamentului de organizare și funcționare al aparatului de specialitate al Primarului comunei Târgușor – județul Constanța, în concordanță cu noile prevederi legislative ale Codului administrativ și ale Codului muncii - Legea Nr. 53/ 2003 .


Având un vedere cele menţionate mai sus, propun membrilor Consiliului local al comunei Târguşor adoptarea hotărârii în forma prezentată în proiect.

   SECRETAR GENERAL AL COMUNEI TÂRGUȘOR,

                                                             Camelia VELICICĂ
Dact. C.V.

